system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre SovRom?
assistant
Sovrom-urile, de multe ori SOVROM, au fost societăți mixte româno-sovietice înființate în 1945 în urma unui acord între România și Uniunea Sovietică, semnat la Moscova pe 8 mai 1945, cu scopul oficial de a gestiona recuperarea datoriilor României față de Uniunea Sovietică (vezi Tratatele de pace de la Paris, 1947). Sovrom-urile au funcționat până în 1956, când au fost dizolvate. 

Aceste societăți mixte au devenit cunoscute cu numele de „sovromuri”, termen asociat cu spolierea României de către URSS. Sovromurile au reprezentat cea mai durabilă și mai rentabilă formă de exploatare de către URSS a bunurilor generale din România, dar de fapt exploatarea la sânge a bogățiilor naturale ale țării și, în general, a economiei românești.  

Într-un memoriu adresat prim-ministrului de atunci, Petru Groza, academicianul Onisifor Ghibu califica înființarea societăților mixte româno-sovietice drept „un capitol al tragediei noastre de astăzi, camuflat sub firma prieteniei «româno-sovietice» ”. Cât despre activitatea lor, același Onisifor Ghibu considera că „sub acest nume benign, se duc în Rusia cele mai de seamă bogății de tot felul ale țării noastre, cu prețuri derizorii, în timp ce pe piețele noastre lipsesc cele mai necesare articole sau suntem nevoiți să le plătim înzecit mai mult decât plătesc pe ele sovietele”. 

În toamna anului 1954, 12 din cele 16 întreprinderi Sovrom active în acel moment au fost desființate, restul în următorii ani, până în 1956. Motivul lichidării a fost acela că sectorul socialist, de tip sovietic, era deja larg majoritar în economie. Pe 25 septembrie 1956, un comunicat din ziarul Pravda (reluat de Scânteia) anunța cedarea către Republica Populară Română a părții sovietice din Sovrom-uri.

Istoric

Tipuri 

Câteva întreprinderi de tip Sovrom au fost următoarele
 Sovromtransport, (1945 - 1954), societate de navigație, prima societate înființată
 Sovromcuarțit, (1952 - 1956), exploatarea uraniului
 Sovrompetrol
 Sovromfilm
 Sovrombanc
 Sovromlemn
 Sovrommetal
 Sovromgaz
 Sovromchim
 Sovromconstrucția
 Sovromnaval
 Sovrom Metale Neferoase
 Sovromcărbune
 Sovromasigurare
 Sovromtractor
 Sovromutilajpetrolier
 TARS (Transporturile Aeriene Româno-Sovietice)

Referințe

Bibliografie 
 Florian Banu, Asalt asupra economiei României - De la Solagra la Sovrom (1936 - 1956), Editura Nemira, 2004 ISBN 973-569-652-5

Legături externe 
 Grecu Dan, Despre Sovrom-uri pe web site-ul Lycos.fr
 Ceaușescu îi critica pe sovietici pentru "Sovromurile" din anii ’50, 8 august 2009, Dr. Petre Opriș, Jurnalul Național
 Dosarele istoriei: Sovromurile, revizitate via Oklahoma, 14 decembrie 2010, Julian Chitta, Ziare.com
 Sovromurile sau cum a fost parazitata economia romaneasca, 8 august 2010, Laurentiu Dologa, Ziare.com
 Înființarea și lichidarea sovromurilor pe ro.scribd.com

Fondări în 1945
Desființări în 1956
Organizații comuniste din România
Istoria economică a României
^ 
Cuvinte-valiză